ผมได้รับความเสี่ยงมาแต่ปัจจุบันผมทาน ยา tenofovir disoproxil fumarate 300 mg eq.tc Tenofovir disoproxil 245 mgยาตัวนี้ สามารถต้าน HIV ได้ไม่ครับ-ถ้าไม่ได้ผมต้องไผรับ PEP แล้วสามารถทาน ไวรัสบี กับ PEP คู่กันได้ไหมครับ
สวัสดีค่ะ ยาTenofovir Disoproxil Fumarate 300 mgเป็นยาที่ใช้ต้านไวรัส ซึ่งนำมาใช้รักษาหรือป้องกันการติดเชื้อHIVรวมถึงการติดเชื้อไวรัสตับอักเสบชนิดบีได้ด้วยอย่างไรก็ตาม การนำมาใช้เป็นยาต้านไวรัสฉุกเฉิน (PEP)สูตรยาจะประกอบด้วยยาอย่างน้อย2ชนิด ซึ่งหากทานชนิดเดียว อาจไม่ได้ผลในการป้องกันค่ะ ดังนั้น หากได้ไปมีความเสี่ยงในการติดเชื้อHIVมา แนะนำควรรีบไปยังคลินิกหรือโรงพยาบาล เพื่อพิจารณาการให้ยาต้านไวรัสฉุกเฉินค่ะ โดยควรรีบทานยาให้เร็วที่สุด ไม่ควรปล่อยให้นานเกิน72ชั่วโมงค่ะทั้งนี้ หากทานยาTenofovirเพื่อรักษาไวรัสตับอักเสบบีอยู่แล้ว ก็ให้แจ้งแพทย์ เพื่อจ่ายยาต้านไวรัสชนิดอื่นเพิ่มให้อีก1ชนิด จะได้ไม่รับยาเกินขนาดค่ะ